Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 152/12/5505	Liptovský Mikuláš, 10.5.2013
EEČ : 2-39-186-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 8.3.2012, spisová značka 1 Pv XXXXX5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 7. 3. 2012 v čase okolo 16.50 hodine v XXXXX, mestská časť XXXXX okres XXXXX, rozplietol a roztiahol pogumované pletivo oplotenia v areáli spoločnosti XXXXX s.r.o., XXXXX vošiel na pozemok, prešiel ku garáži č. 3 a cez pootvorené rolovacie dvere, ktoré podliezol, vošiel do garáže, kde z pracovného stola odcudzil 1 akumulátor zn. Gigawatt G-180R 12 V, 180 AH, s ktorým po tej istej trase prechádzal späť k otvoru v oplotení, kde bol zadržaný hliadkou OO PZ XXXXX, čím spoločnosti XXXXX XXXXX, XXXXX, IČO: XXXXX spôsobil odcudzením škodu vo výške najmenej 150,- € a poškodením škodu vo výške najmenej 50,- €.

Uznesením prokurátora Okresnej prokuratúry XXXXX zo dňa 8.3.2012, spisová značka 1 Pv XXXXX/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 8. 3. 2012 bolo uznesením 1Pv XXXXX podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin krádeže podľa § 212 ods. 2 písm. a/ Tr. zákona v štádiu pokusu podľa § 14 ods. 1 Trestného zákona pre skutok uvedený vo výrokovej časti tohto uznesenia.  Zároveň mu podľa § 216 ods. 2 Tr. poriadku bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 17. 3. 2012. Skúšobná doba skončila 17. 3. 2013.
	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo aj o pokračovaní v trestnom stíhaní vydá uznesenie.
	Po uplynutí skúšobnej dobe boli na obvineného  vyžiadané správy z miesta bydliska, z Obvodného úradu, odboru všeobecnej vnútornej správy v Lipt. Mikuláši a odpis RT, z ktorých som zistila, že Mesto XXXXX neviedlo voči XXXXX priestupkové konanie. V odpise RT novší záznam nemá. Zo správy Obvodného úradu, odboru všeobecnej vnútornej správy v Lipt. Mikuláši vyplýva, že Mestská polícia v Lipt. Mikuláši prejednala priestupok XXXXX, ktorý spáchal 26. 4. 2012, ktorý bol kvalifikovaný ako verejné pohoršenie podľa § 47 ods. 1 písm. c/ zák. č. 372/1990 Zb. Vyhodnotením uvedených správ som dospela k záveru, že aj keď XXXXX bol v blokovom konaní postihnutý za priestupok, nebol to priestupok majetkového charakteru a išlo zrejme u neho o ojedinelé vybočenie z medzí zákona a preto mám za to, že keďže sa nedopustil ďalšieho majetkového priestupku alebo trestného činu, splnil podmienky podmienečného zastavenia trestného stíhania a preto som rozhodla o jeho osvedčení, právoplatnosťou ktorého nastanú účinky zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka